وقار انبالوی

وقار انبالوی (پیدائش: 22 جون، 1896ء - وفات: 26 جون، 1988ء) اردو زبان کے پاکستانی شاعر، افسانہ نگار، صحافی تھے۔

 حالات زندگی 
وقار انبالوی 22 جون، 1896ء کو موضع چنار تھل ، ضلع انبالہ، برطانوی ہندوستان میں پیدا ہوئے۔آج اردو کے ممتاز صحافی، شاعر اور ادیب جناب وقار انبالوی کی سالگرہ ہے، دی کوزہ اردو، 22 جون 2014ء، کیلگری کینیڈاعقیل عباس جعفری، پاکستان کرونیکل، ورثہ پبلی کیشنز، کراچی، 2010ء، ص 633 ان کا اصل نام ناظم علی تھا۔ انھوں نے اپنی عملی زندگی کا آغاز صحافت سے کیا اور لاہور کے متعدد اخبارات سے وابستہ رہے۔ ان اخبارات میں 1939ء سے 1946ء تک روزنامہ احسان لاہور کے ایڈیٹر رہے۔ روزنامہ سفینہ لاہور کے مدیر 1947ء سے 1949ء تک جبکہ روزنامہ وفاق کے ایڈیٹر 1952ء سے 1956ء تک رہے۔ روزنامہ نوائے وقت میں قطعہ نگاری اور فکاہیہ کالم نگاری 1956ء سے 1988ء تک جاری رکھی۔

 ادبی خدمات 
وقار انبالوی کی شاعری اور افسانوں کے کئی مجموعے شائع ہوئے۔ ان کی تصانیف میں شاعری مجموعے آہنگ رزم، زبان حال اور افسانوی مجموعہ دیہاتی افسانے شامل ہیں۔

 تصانیف 
 آہنگ رزم (رزمیہ نظمیں)
 زبان حال (نظمیں)
 دیہاتی افسانے (افسانے)

 وفات 
وقار انبالوی 26 جون، 1988ء کو وفات پاگئے اور سہجووال ، شرقپور شریف، ضلع شیخوپورہ، پاکستان میں سپردِ خاک ہوئے۔

 حوالہ جات 

زمرہ:1896ء کی پیدائشیں
زمرہ:1988ء کی وفیات
زمرہ:لاہور کے صحافی
زمرہ:بیسویں صدی کے پاکستانی شعرا
زمرہ:پاکستانی اردو شعرا
زمرہ:پاکستانی مسلم شخصیات
زمرہ:ضلع شیخوپورہ کی شخصیات
زمرہ:ہریانووی نژاد پاکستانی شخصیات